དེའི་ཚེ་ཁྲག་འོ་མར་བྱུང་ཞིང་དབུ་དེའི་ཞལ་ནས།ང་ནི་འདི་ནས་བདེ་བ་ཅན་དུ་འགྲོ།།ཕྱི་ནས་ལུས་འདི་ལ་ནི་འཇུག་པར་འགྱུར།།ཅེས་པའི་ཚིག་བྱུང་བར་གྲགས།དེ་ནས་རྒྱལ་བུས་དབུ་སླར་འབྱར་གྱིས་དོགས་ནས་དཔག་ཚད་གཅིག་ཙམ་དུ་དོར་བ་སློབ་དཔོན་བཅུད་ལེན་གྲུབ་པས་སྐུ་ལུས་དང་དབུ་རྡོ་རུ་གྱུར་ཅིང་།སླར་རིམ་གྱིས་དབུ་དང་སྐུ་ལུས་གཉིས་ཀ་མ་ཉམས་པར་ལོ་རེ་བཞིན་ཇེ་ཉེ་ཇེ་ཉེར་སོང་ནས་མཐར་འབྱར་ནས་སློབ་དཔོན་རང་ཉིད་ཞལ་བཞུགས་དུས་ལྟར་བསྟན་པ་དང་འགྲོ་བའི་དོན་རྒྱ་ཆེར་མཛད་པར་གསུངས་སོ།།